Vniuersis præsentes litteras inspecturis, Ego Ioannes Dominus de Valery Miles, salutem in Domino. Noueritis, quod cum ratione donationis, quam de his omnibus, quæ habebam  habere poteram in villa de Escuroles,  pertinentiis, ac appenditiis eiusdem villæ, perpetuo feci, laude  assensu Erardi filij mei, militis, viris religiosis Abbati  Conuentui Clun.  eorum successoribus: iidem Abbas  Conuentus Clun. præfatæ donationis a me factæ quadruplum mihi,  dicto Erardo filio meo ad vitam nostram dumtaxat dederunt. Ita quod post meum,  dicti Erardi filij mei decessum quadrupli memorati donatio ad prædictos Abbatem,  Conuentum Clun.  successores eorū libere  pacifice reuertatur. Ego Ioannes prædictus pro me,  dicto Erardo filio meo, promitto iuramento super hoc a me præstito corporali, ad hoc etiam bona mea mobilia  immobilia, habita  habenda,  dictum meum filium specialiter obligādo, iura Prioratus de Vandopera, cū omnibus suis pertinentiis, mihi,  præfato Erardo filio meo, ratione donationis huiusmodi quadrupli assignati, manutenere, defendere cōtra omnes, ac pro posse meo conseruare illæsa, ædificia ipsius Prioratus in statu suo retinere, quicquam de possessionibus  iuribus dicti Prioratus,  pertinentiarum suarum, non donare, non permutare, nō amphiteosin dare de nouo, non infeudare, non vendere, non obligare, non alienare, non extra meam, aut dicti Erardi filij mei manum ponere, quoquomodo ibidem nouas consuetudines non imponere, vel leuare, omnia  singula Prioratus eiusdem facta propriis sumptibus facere,  onera supportare. Excepto quod Abbas Clun. quicumq. pro tempore fuerit, Monachis suis ibidem Deo militantibus omnia vitæ necessaria ministrare tenetur,  ratione seu cuiusquā procurationis sibi vel nunciis suis a Prioratu prædicto debitæ, quas mihi,  filio meo prædicto remiserūt Abbas,  Conuentus Clun. prædicti quicquam a me, vel filio meo prædicto, non potest petere seu exigere, aut contra me, vel ipsum filium meum ratione cēsæ  procurationis prædictæ aliquid reclamare. Pro quibus omnibus  singulis dicti Prioratus oneribus a me,  prænominato filio meo propriis sumptibus supportādis, dicti Abbas  Conuentus Clun. mihi  præfato filio meo, quādiu vixerimus ambo vel alter nostrum tringinta lib. Turon. annui redditus cōtulerunt: ita quod post mortem vnius, alter, qui superstes fuerit dictas XXX. lib. quoad viuet dumtaxat, percipiet  habebit. In cuius rei testimonium præsentibus litteris sigillum meum apponere dignum duxi. Datum anno Domini M. CC. LXIV. mense Augusti. Hanc Chartam  ipse Erardus prædicti Ioannis filius confirmauit, Parisius, Dominica in Bordis eiusdem anni M. CC. LXIV.